Toy Story 4

***Toy Story 4*** er en amerikansk data-animert komediefilm fra 2019, produsert av Pixar Animation Studios og publisert av Walt Disney Pictures. Dette var den fjerde filmen i Toy Story-serien, og en oppfølger til Toy Story 2 (fra 1999) og Toy Story 3 (fra 2010)

Filmen ble regissert av Josh Cooley, etter et manus fra Andrew Stanton. Hovedrollene ble blant annet spilt av Tom Hanks, Tim Allen, Annie Potts, Joan Cusack og Bonnie Hunt. Filmen følger etter handlingen fra Toy Story 3, hvor Sheriff Woody, Buzz Lightyear, og deres andre leketøy-venner har funnet seg et nytt hjem sammen hos Bonnie og hennes foreldre. De får etter hvert selskap av Forky, en leke som Bonnie selv lagde som leketøy i barnehagen, og lekene legger ut på eventyr sammen. Toy Story 4 hadde premiere i Los Angeles, i juni 2019.

## Handlingsreferat
Tenåringen Andy donerte de siste lekene han eide til Bonnie, før han reiste hjemmefra for å begynne ved college. Men Woody sliter med å tilpasse seg i deres nye tilværelse, ettersom lekene på rommet til Bonnie allerede har en leder: Dolly. Bonnie viser liten interesse for å leke med Woody, og foretrekker Jessie i stedet. Woody er fremdeles overbevist om at Bonnie må trenge ham, og sniker seg inn i ryggsekken før hun skal i barnehagen. Når et annet barn i barnehagen tar med seg Bonnies kunstutstyr, samler Woody forskjellige gjenstander fra en søppel-dunk, og legger dem på bordet til Bonnie. Bonnie oppdager sakene, og skaper en dukke som hun gir kallenavnet Forky. Forky kommer til live, akkurat som alle de andre lekene.

Men Forky lider av en eksistensiell livskrise, og stiller spørsmål ved om livet har mening eller formål, og forsøker å hoppe tilbake til søppelkassen hvor den tror at man hører hjemme. Woody og de andre lekene redder Forky fra søppelet, og Forky blir raskt Bonnies nye favorittleke. Når familien til Bonnie drar på en biltur, hopper Forky ut av vinduet fra deres bobil, og Woody gjør det samme, til tross for Buzz Lightyears protester. Woody overbeviser Forky om at deres plass er hos Bonnie. Når de passerer en antikvitetsbutikk, kjenner Woody igjen lampen til Bo Peep, en av Andys tidligere leker.

I forsøk på å redde Bo Peep møter Woody en snakkende dukke ved navn Gabby Gabby og hennes venner. De forsøker å stjele Woodys stemme-boks for å erstatte Gabbys ødelagte boks. Woody klarer å unnslippe fra butikken, selv om Forky ikke gjør det. Når Buzz Lightyear forsøker å finne igjen Woody, går han seg vill på et karneval. Han møter lekene Bunny og Ducky som går med på å hjelpe ham. De møter endelig Woody og Bo Peep igjen, og får hjelp fra lekene Giggle McDimples og Duke Caboom for å redde Forky, men dette mislykkes flere ganger, og McDimples blir nesten ødelagt av butikk-eierens katt.

## Skuespillere

* Tom Hanks som Sheriff Woody.
* Tim Allen som Buzz Lightyear
* Annie Potts som Bo Peep
* Tony Hale som Forky
* Keegan-Michael Key som Ducky
* Jordan Peele som Bunny
* Madeleine McGraw som Bonnie
* Christina Hendricks som Gabby Gabby
* Keanu Reeves som Duke Caboom
* Ally Maki som Giggle McDimples
* Jay Hernandez som Bonnie's dar
* Lori Alan som Bonnie's mor
* Joan Cusack som Jessie
* Wallace Shawn som Rex
* John Ratzenberger som Hamm
* Blake Clark som Slinky Dog
* Don Rickles som Mr. Potato Head
* Estelle Harris som Mrs. Potato Head
* Jeff Pidgeon som Aliens
* Bonnie Hunt som Dolly
* Kristen Schaal som Trixie
* Timothy Dalton som Mr. Pricklepants
* Jeff Garlin som Buttercup
* John Morris som Andy
* Laurie Metcalf som Andy's mor.
* June Squibb som Margaret, en butikk-eier.
* Carl Weathers som Combat-Carl
* Lila Sage Bromley som Harmony
* Mel Brooks som Melephant Brooks.
* Carol Burnett som Chairol Burnett
* Betty White som Bitey White
* Carl Reiner som Carl Reineroceros
* Alan Oppenheimer som Old Timer

## Referanser


## Eksterne lenker
*